Chlorophyllum brunneum

A cadiera de bruixas (Chlorophyllum brunneum (Vittad., 1835), enantes clasificato como Lepiota brunneum) ye una seta de grans dimensions que naixe d'as selvas de pins. Bels autors n'han descritas as poblacions norteamericanas como Chlorophyllum rhacodes (Singer, 1949).

En ista especie son caracteristicas as escratas y protuberancias d'a corona, que ye blanca en a parte d'as laminas. A mida de la dita corona ye muit destacable, con un diametro cuan se troba creixida de tot que gosa superar os 20 centimetros, y que per as suyas caracteristicas puede fer pensar en os eixemplars de Macrolepiota procera, tamién muit habituals en as selvas de l'Alto Aragón. O trallo ye uniforme, de color blanca, con un velo a meya altaria. Os teixitos adquieren color royisca cuan s'éls talla u se les i fa bella ferida, y tienen a caracteristica de putir en istas circumstancias.

A corona, que en primeras cuan comienza a brostar tiene forma de uevo, se desplega y adquiere forma plana cuan creix. O consumo d'istes fongos puede gosar producir-les reaccions adversas a bellas personas, ni an cuan se i aplica la sola practica que fa posible de consumir-lo, que ye a lo menos, bullir-lo ta esmortir-le as toxinas.

Imáchens

Se veiga tamién
Agaricus
Macrolepiota procera
Marasmius
Robellón
Cocoma

Vinclos externos

Categoría:Chlorophyllum
Categoría:Setas comestibles